
‘O léhova no ko'u ikaika a me ko‘u mele, a ua lilo ia i mea 
e ola ai no‘u: ‘o ia ko'u Akua, a na'u nō e ho'omakaukau 

i hale nona; ke Akua o ko'u makuakane, a e hookiekie 

au ia ia. Exodo 15:2 


E ka Haku, ‘o ‘oe no ko‘u Akua; E hookiekie au ia oe, 

e halelu aku au i kou inoa; no ka mea, ua hana ‘oe i nà 
mea kupanaha; O kou mau manao o ka wa kahiko, 

he oiaio, he oiaio. Isaia 25:1 


Ke ʻI mai nei ‘o lehova penei, Mai kaena ka mea na‘auao 
i kona akamai, ‘a‘ole ho‘i e kaena ke kanaka ikaika i kona 
ikaika, mai kaena ka mea waiwai i kona waiwai. Aka, o ka 
mea e kaena ana, e kaena oia i keia, i kona hoomaopopo 
ana, a i kona ike ana ia'u, owau no ka Haku, ka mea 

i hana i ke aloha, a me ka hoopono, a me ka pololei ma 
ka honua; leremia 9:23-24 


A i ka pau ana o na la, owau, o Nebukaneza, lea ae la 
ko'u mau maka i ka lani, a hoi mai ko'u naauao ia'u, 

a hoomaikai aku au i ka Mea Kiekie loa, a hoonani aku 

au a hoonani aku i ka mea e ola mau loa ana, o kona 
aupuni he aupuni mau loa ¡a, ke aupuni mai keia hanauna 
a ia hanauna aku. Ua manaoia he mea ole na kanaka 

a pau o ka honua, a hana no ia e like me kona makemake 
iloko o na puali o ka lani, a iwaena o ka poe e noho la ma 
ka honua; Ano, owau o Nebukaneza, ke hoomaikai aku 
nei au, a e hookiekie, a e hoonani aku i ke Alii o ka lani; 
Daniela 4:34-37 


No ia mea, ua ho'oki'eki'e loa ke Akua ia ia, a ha‘awi ia ia 
i ka inoa ma luna o na inoa a pau. | kukuli iho na kuli a 
pau ma ka inoa o lesu, o na mea o ka lani, a me na mea 
o ka honua, a me na mea malalo o ka honua; A i hooiaio 
aku na elelo a pau, o lesu Kristo ka Haku, i mea e nani ai 
ke Akua ka Makua. Pilipi 2:9-11 


E hoomanao na welau a pau o ka honua, a e huli mai ia 
lehova; No ka mea, no ka Haku ke aupuni, a ‘o ia ke 
kia‘aina i waena o na lahui kanaka. Halelu 22:27-28 


E haawi aku i ka Haku, e ka poe mana, e haawi aku i ka 
Haku i ka nani a me ka ikaika. E ha‘awi aku ia lehova i ka 
nani o kona inoa; e hoomana i ka Haku ma ka nani o ka 
hemolele. Halelu 29:1-2 


I mea e hoolea aku ai ko'u nani ia oe, aole e noho malie. 
E ka Haku ko'u Akua, e hoolea aku au ia oe a mau loa aku. 
Halelu 30:12 


E ho‘omaika‘i aku au iā lehova i nà manawa a pau: Ma koʻ 
u waha mau nō kona ho‘omaika‘i ‘ana. E kaena ko'u uhane 
ia lehova: E lohe ka poe haahaa, a e olioli. E hoonani pu ia 
lehova me au, a e hapai pu kakou i kona inoa. Ua “¡mi au 
ia lehova, a ho‘olohe mai ‘o ia ia‘u, a ho‘ola mai ia‘u i 

ko‘u mau maka'u a pau. Halelu 34:1-4 


E hooho olioli i ke Akua, e na aina a pau. E mele aku i ka 
nani o kona inoa: E hoonani i kona halelu. E olelo aku oe i 
ke Akua, Nani kou weliweli i kau hana ana! Ma ka nui o 
kou mana e ho‘okauwa aku ai kou po‘e ‘enemi ia ‘oe. 

E hoomana aku ka honua a pau ia oe, a e oli aku ia oe; 

e mele lakou i kou inoa. Selah. Halelu 66:1-4 


E oli aku i ke Akua, e hoolea aku i kona inoa; He makua no 
ka poe makua ole, he lunakanawai no na wahinekanemake, 
oia ke Akua ma kona wahi hoano. Halelu 68:4-5 


E halelu aku au i ka inoa o ke Akua me ke mele, 
A e hoonani aku au ia ia me ka hoomaikai aku. 
Halelu 69:30 


E hele mai na lahuikanaka a pau au i hana'i, a e hoomana 
imua ou, e ka Haku; a e hoonani aku i kou inoa. No ka mea, 
ua nui ‘oe, a ua hana ‘oe i na mea kupanaha: ‘o ‘oe wale 
no ke Akua. Halelu 86:9-10 

E hele mai, e hoomana kakou, a e kulou iho: E kukuli 
kakou imua o lehova nana kakou i hana. Halelu 95:6 

E haawi aku i ka Haku, e na ohana o na kanaka, e haawi 
aku i ka Haku i ka nani a me ka ikaika. E ha‘awi aku ia 
lehova i ka nani o kona inoa: E lawe mai i ka mohai, a e 
hele mai i kona pa hale. E hoomana aku ia lehova ma ka 
nani o ka hemolele: E makau aku imua ona, e ka honua 

a pau. Halelu 96:7-9 


E ho‘oki‘eki‘e ‘oukou ia lehova i ko kakou Akua, 

a e ho'omana ma kona ke‘ehana wawae; no ka mea, 

ua hemolele ia. Halelu 99:5 

‘O ‘oe nō ko‘u Akua, e ho'omaika'¡ aku au ia ‘oe: ʻo ‘oe 
ko‘u Akua, e ho‘oki‘eki‘e aku au iā ‘oe. E mililani aku i ka 
Haku; no ka mea, ua maikai ia: ua mau loa kona aloha. 
Halelu 118:28-29 

E hoomana aku au i kou luakini hoano, A e hoolea aku au 
i kou inoa no kou lokomaikai a me kou oiaio: No ka mea, 
ua hoonui oe i kau olelo maluna o kou inoa a pau. 

Halelu 138:2 


E ho‘omaika‘i aku au iā ‘oe, e ko‘u Akua, e ke ali‘i; a e 
hoomaikai aku au i kou inoa ia ao aku ia ao aku. 

E hoomaikai aku au ia oe i na la a pau; A e hoolea aku 
au i kou inoa ia ao aku ia ao aku. Nui ka Haku, a e 
ho‘omaika‘i nui ‘ia; ‘a‘ole hiki ke ‘imi ‘ia kona nui. 
Halelu 145:1-3 

E halelu aku oukou ia lehova. E halelu aku ia lehova, 


e kuu uhane. | ko'u ola ana, e halelu aku au ia lehova: 
E hoolea aku au i ko'u Akua i ko'u ola ana. Halelu 146:1-2 


E halelu aku na mea hanu a pau ia lehova. E halelu aku 
oukou ia lehova. Halelu 150:6 


